Ice Age: Dawn of the Dinosaurs

Ice Age: Dawn of the Dinosaurs atau biasanya disebut Ice Age 3: Dawn of the Dinosaurs yang direka oleh Blue Sky Studios dan diedarkan oleh 20th Century Fox pada tahun 2009. Filem ini diarahkani oleh Carlos Saldanha. Pelakon suaranya ialah Ray Romano, Queen Latifah,
Seann William Scott, Josh Peck, Simon Pegg, dan Chris Wedge. Cerita ini mengisahkan Sid yang diambil oleh Tyrannosaurus rex betina selepas mencuri telurnya, protagonis yang lain cuba untuk menyelamatkan dia di dunia tropika yang dihuni oleh dinosaur di bawah ais. Walaupun menerima tinjauan yang pelbagai dari para pengkritik, Ice Age 3 Dawn of the Dinosaurs menjadi yang filem animasi ketiga yang tertinggi terlaris sepanjang masa dengan kutipan $884,000,000 di seluruh dunia diikuti filem Toy Story 3 dengan kutipan $1012,000,000 dan Shrek 2 dengan kutipan $919,000,000. Filem ini merupakan susulan dari filem Ice Age dan Ice Age: The Meltdown produksi tahun 2002 dan 2006.

 Jalan cerita 

Setelah peristiwa yang terjadi di Ice Age: The Meltdown, kehidupan Manny (Ray Romano) dan teman-temannya sudah berubah. Namun kehidupan Scrat (Chris Wedge) masih seperti dulu, ia tetap memburu buah oak yang disukai. Sewaktu berburu, ia bertemu dengan Scratte yang sama spesies dengannya. Akhirnya ia menemukan pasangan hidup yang sesuai untuk dicintai dan hidup bersama. Manny dan Ellie (Queen Latifah) telah dikurniakan seorang anak (Peaches), Manny sangat cemas sebelum kelahiran anaknya. Manakala, Diego (Denis Leary) menjalani kehidupannya bagaikan seekor kucing peliharaan yang menjadi haiwan peliharaan. Sid (John Leguizamo) mula berfikir untuk mencari pasangan hidup dan ingin berkeluarga. Pada suatu hari, Sid mencuri beberapa butir telur dinosaur, yang membawa mala petaka baginya. Ia terperangkap di sebuah dunia bawah tanah yang merupakan habitat dinasour. Semasa melarikan diri dari dikejar dinosaur, Sid bertemu dengan Buck si pemburu dinosaur.

 Pelakon 
 Versi bahasa Inggeris 
 Ray Romano sebagai Manny
 Queen Latifah sebagai Ellie
 Denis Leary sebagai Diego
 John Leguizamo sebagai  Sid
 Seann William Scott sebagai Crash
 Josh Peck sebagai Eddie
 Simon Pegg sebagai Buck
 Chris Wedge sebagai Scrat
 Karen Disher sebagai Scratte

 Versi bahasa Melayu 
 Rosyam Nor sebagai Manny
 Alyah sebagai Ellie
 Nabil sebagai Sid
 Sam sebagai Buck
 Paan sebagai Scrat
 Youk sebagai Scratte

 Filem Susulan 
Sebuah filem keempat diumumkan oleh Twentieth Century Fox pada tarikh 5 Mei 2010 dengan tajuk tentatif Ice Age: Continental Drift. Hal ini dijadualkan akan dilancarkan dalam format 3-D pada tarikh 13 Julai 2012.

 Pautan luar 




Kategori:Filem Amerika Syarikat
Kategori:Filem 2009
Kategori:Filem animasi
Kategori:Filem bahasa Inggeris
Kategori:Filem mengenai haiwan